钦定古今图书集成/明伦汇编/氏族典/第053卷 > 韦寿
## 钦定古今图书集成/明伦汇编/氏族典/第053卷 > 韦寿

按《隋书韦寿传》，“寿字世龄，父孝宽，周上柱国、郧国公。
寿在周以贵公子早有令誉，为右侍上士，迁千牛备
身。赵王为雍州牧，引为主簿，寻迁少御伯。武帝亲征
高氏，拜京兆尹，委以后事。以父军功，赐爵永安县侯。
高祖为丞相，以其父平尉迥，拜寿仪同三司，进封滑
国公，父丧去职。高祖受禅，起令视事。寻迁恒、毛二州”
刺史，颇有治名。开皇十年，以疾征还。卒于家，时年四
十二。谥曰定。